Rushmoor
Rushmoor je borough i distrikt od 93,800 stanovnika na jugu Engleske u Grofoviji Hampshire.

Geografske karakteristike 

Borough Rushmoor leži na krajnjem sjeveroistoku Grofovije Hampshire, udaljen pedesetak km jugozapadno od centra Londona na terenu koji je vriština, pa dugo nije bio interesantan za neko veće naseljavanje, zbog posne zemlje. Ali je upravo zbog toga izrastao u najveći vojni centar Ujedinjenog kraljevstva. 

Najveći urbani centri su Aldershot i Farnborough, koji je i administrativni centar tog distrikta.

Historija

Sve je počelo kad je Britanska armija između 1854. - 1855. podigla vojnu bazu u tadašnjem selu Aldershot. To je i dandanas najveća vojna baza na britanskom tlu. Nakon tog je i ratno zrakoplovstvo koje se tek rađalo 1906. podiglo aerodrom u nedalekom 
Farnboroughu, koji je ubrzo izrastao u glavni centar za naučna istraživanja i razvoj aeronautike.  Sa tog aerodroma je američki pilot Samuel Franklin Cody 1908. prvi poletio iznad Farnborougha, avionom izrađenim uz njegovu pomoć upravo u radionicama tog 
aerodroma. 

Obadvije  baze - Aldershot i Farnborough su proširene i modernizirane tokom 1960-ih i 1970-ih. 

Administrativna jedinica Rushmoor osnovana je 1. aprila 1974. kao distrikt, spajanjem dotašnjeg Borougha Aldershot sa urbanim distriktom Farnborough. 
Ime je dobio po vojnom poligonu Rushmoor Arena podignutom 1923.

Privreda i znamenitosti

Pored vojske koja je još uvijek najveći generator prihoda, privreda distrikta se bazira i na proizvodnji papira, kablova i sintetičke gume.

Farnborough je poznat po historicističkoj palači Farnborough Hill izgrađenoj 1862. koju je kupila i dogradila Eugénia de Montijo žena svrgnutog francuskog cara Louisa-Napoléona Bonapartea, koja je jedno vrijeme živjela u egzilu u Britaniji.

Pobratimski gradovi 

  San Giovanni Rotondo, Italija
  Betlehem, Palestina
  Wadowice, Poljska

Izvori

Vanjske veze 

 Rushmoor Borough Council 

Administrativna podjela Engleske
Hampshire